จับตาพรุ่งนี้ UNIQ วิ่งแรง! เซ็นงานขุดคลองระบายน้ำหลาก “บางบาล–บางไทร” กว่า 3.7 พันล้าน
กิจการร่วมค้า “ยูซีเอ็น” เซ็นรับงานก่อสร้างขุดคลองระบายน้ำหลาก พร้อมอาคารประกอบ สัญญาที่ 6 “บางบาล – บางไทร” กับกรมชลประทาน มูลค่าโครงการกว่า 3.7 พันล้านบาท UNIQ รับเงินตามสัดส่วน 1.33 พันล้านบาท
กิจการร่วมค้า “ยูซีเอ็น” เซ็นรับงานก่อสร้างขุดคลองระบายน้ำหลาก พร้อมอาคารประกอบ สัญญาที่ 6 “บางบาล – บางไทร” มูลค่ากว่า 3.7 พันล้านบาท
27 เม.ย. 2566

บริษัท ยูนิค เอ็นจิเนียริ่ง แอนด์คอนสตรัคชั่น จำกัด (มหาชน) หรือ UNIQ ระบุว่า วันที่ 27 เมษายน 2566 กิจการร่วมค้า ยูซีเอ็น ซึ่งประกอบด้วย บริษัท ยูนิค เอ็นจิเนียริ่ง แอนด์คอนสตรัคชั่น จำกัด (มหาชน) บริษัท ซีวิล คอนสตรัคชั่น เซอร์วิสเซส แอนด์โปรดักส์ จำกัด และ บริษัท นนทบุรีเอ็นจิเนีย จำกัด ได้ลงนามในสัญญาจ้างก่อสร้าง กับ กรมชลประทาน ในการก่อสร้างขุดคลองระบายน้ำหลากพร้อมอาคารประกอบ สัญญาที่ 6 โครงการคลองระบายน้ำหลากบางบาล – บางไทร จังหวัดพระนครศรีอยุธยา มูลค่าโครงการ 3,701 ล้านบาท ภาษีมูลค่าเพิ่ม สำหรับมูลค่าตามสัดส่วนของ UNIQ ร้อยละ 36 จะอยู่ที่ 1,332 ล้านบาท รวมภาษีมูลค่าเพิ่ม